মিঠি নদী পরিষ্কার কেলেঙ্কারিতে অভিনেতা ডিনো মোরিয়ার বাড়িতে ইডি

ওয়েব ডেস্ক: মহারাষ্ট্রের মিঠি নদী পরিষ্কার কেলেঙ্কারিতে (Mithi River Scam)  দেশের ১৫টি জায়গায় তল্লাশি অভিযান ইডির। বলিউড অভিনেতা ডিনো মোরিয়ার (Dino Morea) বাড়িতে ইডির (ED) এই অভিযান। শুক্রবারই এই অভিনেতা অভিনীত হাউসফুল ৫ সিনেমা মুক্তি পেয়েছে।  মুম্বই পুলিস এর আগে দুবার জিজ্ঞাসাবাদ করে অভিনেতাকে। তারাই এই ঘটনায় মামলা দায়ের করেছিল। মহারাষ্ট্র ও কেরলে ১৫টি স্থানে ইডি অভিযান চালায়। ৬৫ কোটি টাকার আর্থিক কেলেঙ্কারি। এছাড়া বৃহন্মুম্বই পুরসভার (BMC) সহকারী ইঞ্জিনিয়র প্রশান্ত রামুগাদে ও অন্যান্যদের বাড়িতেও অভিযান চালানো হয়। শিবসেনা নেতা আদিত্য ঠাকরের ঘনিষ্ঠ বলে পরিচিত দীনো মোরিয়া। পিএমএলএ আইনে আর্থিক নয়ছয়ের বিরুদ্ধে তদন্ত চলছে।

মুম্বইয়ের আর্থিক অপরাধ শাখা এর আগে ১৩ জনের বিরুদ্ধে অভিযোগ দায়ের করেছিল। তার মধ্যে বিএমসি আধিকারিক ও ঠিকাদাররা ছিলেন। টেন্ডারে দুর্নীতির জন্য বৃহন্মুম্বই পুরসভার অনেক টাকার ক্ষতি হয়। ২০০৭ থেকে ২০২১ সাল পর্যন্ত পরিচ্ছন্নতার ভুয়ো কাজে টাকা দেওয়া হয়েছে।

আরও পড়ুন: জলের তলায় ১,৫০০ গ্রাম! ভয়াবহ বন্যায় ভাসছে অসম

বৃহন্মুম্বই পুরসভার পক্ষ থেকে নদী পরিষ্কারের জন্য ড্রেজিং মেশিন ও অন্যান্য যন্ত্রাংশ কেনা হয়। কোচি ভিত্তিক একটি কোম্পানি থেকে উচ্চ দামে সেগুলি কেনা হয়। যাতে প্রচুর টাকার আর্থিক ক্ষতি হয়েছে।